༄༅། །སྒྲོལ་མའི་སྒྲུབ་ཐབས་བཞུགས།
རྒྱ་གར་སྐད་དུ། ཏཱ་རེ་ས་དྷ་ན། བོད་སྐད་དུ། སྒྲོལ་མའི་སྒྲུབ་ཐབས། རྗེ་བཙུན་
སྒྲོལ་མ་ལ་ཕྱག་འཚལ་ལོ། །དང་པོ་ཁོ་ནར་རྣལ་འབྱོར་པ་བསམ་གཏན་གྱི་ཁང་པ་ལེགས་
- 936 -

ཇོ་བོའི་གསུང་ཐོར་བུ་ལས་སྒྲུབ་ཐབས་ཀྱི་སྐོར།
པར་སྦྱངས་པའི་ནང་དུ། ཏཱ་ལ་ཆེན་པོའི་སྟེང་དུ་འདུག་ནས། སེམས་དཔའི་སྐྱིལ་མོ་ཀྲུང་
བཅས་ནས། རང་གི་སྙིང་གའི་ཡི་གེ་པཾ་དམར་མོ་ལས། པདྨ་འདབ་མ་ལྔ་པ་བསམས་ཏེ།
དེའི་སྟེང་དུ་ཏཾ་ཡིག་ལྗང་ཁུའི་འོད་ཟེར་གྱིས། བླ་མ་དང་སངས་རྒྱས་དང་བྱང་ཆུབ་སེམས་
དཔའ་ འཁོར་ དང་ བཅས་ པ་ བལྟས་ཏེ། ཕྱག་འཚལ་བ་ དང༌། མཆོད་པ་དང་། སྡིགས་ པ་
བཤགས་པ་དང༌། རྗེས་སུ་ཡི་རང༌བ་དང༌། ཆོས་ཀྱི་འཁོར་ལོ་བསྐོར་བར་བསྐུལ་བ་དང་།
མྱ་ངན་ལས་མི་འདའ་བར་གསོལ་བ་གདབ་པ་དང༌། དགེ་བའི་རྩ་བ་ཆེན་པོ་བསྔོ་བར་
བྱས་ལ། དེ་ནས་སྙིང་གའི་ས་བོན་ལས་འོད་ཟེར་བྱུང་བས་རང་གི་ཕུང་པོ་མ་ལུས་པར་
བསྲེགས་ཏེ། སྟོང་པ་ཉིད་དུ་བསམས་ལ། དེའི་ངང་ཚུལ་ལས་ཡང་ཡི་གེ་པཾ་ཆད་པ་ལས་
པདྨ་དང་། དེའི་སྟེང་དུ་ཨ་ལས་ཟླ་བའི་དཀྱིལ་འཁོར། དེའི་སྟེང་དུ་ཏཱཾ་ཡིག་ལྗང་ཁུ་ལས་
ཨུཏྤལ། དེའི་འཕྲོ་འདུ་ལས་འཕགས་མ་སྒྲོལ་མའི་སྐུ་རྫོགས་པར་བསམ་ཏེ། སྐུ་མདོག་
ལྗང་ ཁུ་ ཞལ་ གཅིག་ ཕྱག་ གཉིས་པ། གཡས་ སྐྱབས་ སྦྱིན་ པ་ ལ། གཡོན་ཨུཏྤལ་ སྔོན་ པོ་
བསྣམས་ པ། མཛེས་ པའི་ རྒྱན་ གྱིས་ སྤྲས་ པ། ན་ ཆུང་ གི་ ཆ་ བྱད་ ཅན། འོད་ ཀྱི་ དཀྱིལ་
འཁོར་ཡོད་པར་བསྒོམ་ལ། ཡང་དེའི་སྙིང་གའི་ཏཱཾ་ཡིག་ལས་འོད་འཕྲོས་པས། བདེ་ལྡན་
གྱི་ཞིང་ན་བཞུགས་པའི་ལྷ་མོ་སྤྱན་དྲངས་ཏེ། བདག་ལ་བྱིན་གྱིས་བརླབ་པར་མཛད་ནས།
གཉིས་སུ་མེད་པར་ཐིམ་པ་དང༌། སླར་རྟགས་སུ་སྙིང་ག་ན་ཚོན་གང་པའི་གཟུགས་ཅན་དུ་
གནས་པ་ལ། སྙིང་གའི་ཡི་གེ་ཏཱཾ་ལྗང་ཁུ་ལ། སྔགས་ཀྱི་ཡི་གེ་མུ་ཏིག༌གི༌ཕྲེང༌བ༌ལྟ་བུས་
བསྐོར་བར་བསྒོམ་མོ། །ཨོཾ་ཏཱ་རེ༌ཏུཏྟཱ༌རེ༌ཏུ༌རེ༌སྭཱ་ཧཱ། དེ༌ནས༌སྔགས༌ཀྱི༌ཕྲེང༌བ༌ཡང༌ཏིང་
འཛིན་སེམས་དཔའ་ཡང་ཡེ་ཤེས་སེམས་དཔའ་ལ་ཐིམ། ཡེ་ཤེས་སེམས་དཔའ་ཡང་ཐིག་
ལེའི་རྣམ་པར་གྱུར་ཏེ། དེའི་ངང་ཚུལ་ཡང་གསལ་ལ་མི་རྟོག་པར་གནས་ཏེ། ཇི་ལྟར་མར་
མེ་རླུང་གིས་མ་བསྐྱོད་པ་ལྟ་བུའོ། །དེ་ཉིད་ཡང་དག་པའི་ཡེ་ཤེས་འཁྲུལ་བ་སྤངས་པའི་ངོ་
བོ་ཉིད་དོ། །དེ་ནས་ཡང་སྐད་ཅིག་གིས་མར་མེའི་རྣམ་ པ་ལྟ་བུའོ། །སེམས་ལས་ཆོ་ག་
གསུམ་གྱིས་ལྡང་བར་རིམ་པར་བྱས་ནས། ཏིང་ངེ་འཛིན་སེམས་པ་ལ་སྔགས་ཀྱི་ཕྲེང་བས་
བསྐོར་བའི་བཟླས་བརྗོད་བྱ་ཞིང་སྔགས་ལ་དམིགས་པར་བྱའོ། །དེ་ལྟར་སྤྱོད་ལམ་གཞིར་
- 937 -

ཇོ་བོ་རྗེའི་གསུང་འབུམ། ༼༢༽
རིམ་པས་གོམས་པ་རབ་ཀྱི་མཐར་ཐུག་པ་ན་རྗེ་བཙུན་གྱི་གོ་འཕང་དུ་འགྱུར་རོ། །སྒྲོལ་
མའི་སྒྲུབ་ཐབས་སུ་དཱི་པཾ་ཀ་ར་ཤྲཱི་ཛྙཱ་ནས་མཛད་པ། བོད་ཀྱི་ལོ་ཙཱ་བ་གྱི་ཇོ་བན་དེ་ཟླ་བའི་
འོད་ཟེར་གྱི་བསྒྱུར་ཅིང་གཏན་ལ་ཕབ་པའོ།། །།